SL Uradni list Evropske unije C 220/26

Sporočilo Nadzornega organa Efte o odstopanjih Norveške od nekaterih karakteristik, določenih v aktu, navedenem v točki 18wb Priloge XXI k Sporazumu EGP, Uredba Komisije (EU) št. 88/2011 o izvajanju Uredbe (ES) št. 452/2008 Evropskega parlamenta in Sveta o pripravi in razvoju statističnih podatkov o izobraževanju in vseživljenjskem učenju glede statističnih podatkov o sistemih izobraževanja in usposabljanja

2013/C 220/14

Uredba (ES) št. 452/2008 Evropskega parlamenta in Sveta z dne 23. aprila 2008 o pripravi in razvoju statističnih podatkov o izobraževanju in vseživljenjskem učenju, kakor je bila prilagojena Sporazumu EGP s Protokolom 1 k Sporazumu in kakor je navedena v točki 18w Priloge XXI k Sporazumu EGP („Uredba (ES) št. 452/2008“) (1), se uporablja za pripravo statističnih podatkov na treh specifičnih področjih. Člen 6(3) Uredbe (ES) št. 452/2008 dovoljuje, če je to potrebno, omejena odstopanja in prehodna obdobja.

Uredba Komisije (EU) št. 88/2011 z dne 2. februarja 2011 o izvajanju Uredbe (ES) št. 452/2008 Evropskega parlamenta in Sveta o pripravi in razvoju statističnih podatkov o izobraževanju in vseživljenjskem učenju glede statističnih podatkov o sistemih izobraževanja in usposabljanja, kakor je bila prilagojena Sporazumu EGP s Protokolom 1 k Sporazumu in kakor je navedena v točki 18wb Priloge XXI k Sporazumu EGP („Uredba Komisije (EU) št. 88/2011“) (2), določa pravila o izvajanju Uredbe (ES) št. 452/2008 v zvezi z zbiranjem, prenosom in obdelavo statističnih podatkov na področju 1 o sistemih izobraževanja in usposabljanja.

Nadzorni organ Efte je pristojen, da odobri odstopanje v skladu s členom 6(3) Uredbe (ES) št. 452/2008 v zvezi z zahtevki Islandije, Lihtenštajna in Norveške.

V skladu s točko 6(3) Uredbe (ES) št. 452/2008 je Norveška zaprosila za odstopanje od nekaterih karakteristik, določenih v Prilogi 1 k Uredbi (EU) št. 88/2011.

Nadzorni organ Efte je v skladu z mnenjem odbora Efte za statistiko dovolil naslednja odstopanja od karakteristik, določenih v Prilogi 1 k Uredbi (EU) št. 88/2011, do 31. decembra 2013:

Preglednice in razčlenitve NORVEŠKA — Število diplom na stopnji ISCED 6 na ožjih področjih izobraževanja (raven dvomestnega števila) v naravoslovju (ISC 4) (vrstice A14–A17, A47–A50 in A80–A83 v stolpcih 12–13) v preglednici GRAD5 — Število študentov na stopnji ISCED 0 s pokritjem, prilagojenim statističnim podatkom o izobraževalnem osebju (stolpec 2 in vrstice C1–C3), v preglednici PERS_ENRL2 — Število študentov v na vseh stopnjah ISCED s pokritjem, prilagojenim statističnim podatkom o izobraževalnem osebju, glede na vrsto ustanove (vrstice C1–C3) v preglednici PERS_ENRL2 — Število učiteljev v učilnici na stopnji ISCED 0 (stolpec 2) v preglednici PERS1 — Število učiteljev v učilnici na stopnji ISCED 0 v polnem delovnem času, skrajšanem delovnem času ali ekvivalentu polnega delovnega časa v zasebnih ustanovah (stolpec 2) v preglednici PERS1 — Število učiteljev v učilnici na stopnji ISCED 3 in glede na smer programa (stolpca 7–8) v polnem delovnem času, skrajšanem delovnem času ali ekvivalentu polnega delovnega časa v preglednici PERS1 — Število učiteljev v učilnici na stopnji ISCED 4 (stolpec 11) in glede na smer programa (stolpca 12–13) v polnem delovnem času, skrajšanem delovnem času ali ekvivalentu polnega delovnega časa v preglednici PERS1 — Število akademskega osebja na stopnji ISCED 5B (stolpec 17) v polnem delovnem času, skrajšanem delovnem času ali ekvivalentu polnega delovnega časa v preglednici PERS1 — Število učiteljev v učilnici na vseh stopnjah ISCED v zasebnih ustanovah (vrstice A50–A53) v preglednici PERS1 — Odhodki gospodinjstev za izobraževalne ustanove (vrstice H1, H4, H5, H18 in H20) v preglednici FINANCE1 — Odhodki drugih zasebnih subjektov za izobraževalne ustanove (vrstice E1, E4, E5, E10, E11, E12 in E20) v preglednici FINANCE1 — Odhodki za pomožne storitve v javnih ustanovah v preglednici FINANCE2 (vrstica X30)

(1) Sklep Skupnega odbora EGP št. 125/2008 (UL L 339, 18.12.2008, str. 118 in Dopolnilo EGP št. 79, 18.12.2008, str. 27), ki je začel veljati 8. novembra 2008.

(2) Sklep Skupnega odbora EGP št. 159/2011 (UL L 76, 15.3.2012, str. 46 in Dopolnilo EGP št. 15, 15.3.2012, str. 52), ki je začel veljati 3. decembra 2011.